
J. Krishnamurti. 


vuodattamatta. Ette ymmärrä elämää läpikäymättä taisteluja, kes- 

tämättä vaikeuksia ja epäilyksiä. Kuta enemmän teillä on ollut näitä, 
sitä varmempia voitte olla omasta ymmärtämyksestänne. Tämä voi kuu- 
lostaa ankaralta, toivon kuitenkin , että ymmärrätte oikein. Monet teistä 
ovat epävarmat, koettaen omin voimin päästä selvyyteen, tahdon siis, jos 
sallitte, ehdottaa, että pitäisitte tunteenne enemmän kurissa kuin mitä 
olette tähän saakka tehneet. Älkää salliko niiden saada voittoa itsestänne. 
Teidän ei myöskään tule olla niin järkeviä, että tulette koviksi ja tunteet- 
tomiksi. Säilyttäkää siis, jos sallitte minun ehdottaa, huolellinen tasa- 
paino järjen ja tunteitten välillä. Älkää hetkeksikään uskoko, että tahdon 
järkyttää ainoatakaan teistä tai että tahtoisin pakoittaa teitä ratkaisuihin. 
En tahdo teitä millään tavalla pakoittaa tai kiiruhtaa. Kaikki mitä toivon, 
on että harkitsisitte sitä, jota pidän totuutena ja siis myös ymmärtäisitte 
sen. Ehkä epäilette, ehkä sanotte: ,,Tuo ei ole sitä, jota minä haluan. Te 
ette ole oikea opettaja.” Mutta älkää päästäkö tunteita valloilleen, älkää 
liioin tulko järkytetyiksi. Se ei ole oikea tapa saavuttaa totuutta. 

Jos menette museoon tai taulukokoelmaan, ette asetu arvostelemaan 
jokaista taulua, ellette ole taidearvostelija, ja kuitenkin tahdotte arvostella 
ja hyljätä ilman huolellisinta tutkimusta jotain, joka on paljon vaikeampaa 
ymmärtää kuin kuva, jotain, joka on paljon todellisempaa kuin kuva — ja 
se on itse Elämä. 

Alkää sanoko: Krishnamurti käskee minua hylkäämään. Minä en 
pyydä ketään hylkäämään mitään, koska en usko, että on olemassa mitään 
sellaista kuin hylkääminen. En usko, että on olemassa mitään sellaista kuin 
uhrautuminen. Ihmiselle, joka todella ymmärtää, ei ole olemassa sellaista 
kuin luopuminen, uhrautuminen tai sovelluttaminen. En pyydä teitä teke- 
mään mitään sen tapaista, ja pyytäisin, että uskoisitte minun puhuvan 
koko sydämeni yltäkylläisyydestä. Koska näen, että useimmat ihmiset ovat. 
onnettomat ja taistelevat, tahtoisin koettaa auttaa heitä. Ellei tämä halu 
olisi minussa, en olisi täällä, vaan menisin paljon mieluimmin pois johon- 
kin yksinäiseen paikkaan. Älkää uskoko, että sanon tätä kovuudesta. En 
pyydä, että ratkaisisitte kantanne nyt, -että joko omaksuisitte tai hylkäi- 
sitte tämän. Toivoisin vain, että puolueettomasti ja terveesti arvostelisitte 


E hdottoman, rajattoman totuuden näkemykseen ette pääse kyyneliä 


2 


asioita, joutumatta tunteitten tai järjen teoriojen valtaan. Sivistynyt ih- 
minen on joka suhteessa ilman ennakkoluuloja, hän on halukas ja hän ky- 
kenee arvostelemaan kaikkia asioita puolueettomasti, eikä hän salli tun- 
teitten ja ennakkoluulojen häiritä itseään. 

Olen varma siitä, mistä puhun — puhun tiedon perusteella. Mutta te 
ette tiedä, älkää myös sentähden tulko järkytetyiksi tästä, älkää liioin 
tunteko itseänne ärtyisiksi tai etevimmiksi. Tarkastakaa sitä ja päättä- 
kää, eikö se ole ainoa ratkaisu maailmassa, joka tulee antamaan pysyväistä 
onnea, ainoa tie löytämään sitä totuutta, joka on vapaus ja niin ollen 
myös onni. Tämä on se asenne, joka teidän tulisi omaksua, eikä tyytyä 
vain sen hylkäämiseen tai hyväksymiseen, mitä minä teille esitän. Te 
tarvitsette sitä, jota minä olen löytänyt, mutta saavuttaaksenne sen ja 
elääksenne sen mukaisesti ja omaksuaksenne sen tulee teidän lähestyä sitä 
järkevästi, mieli ja tunteet tasapainossa. Tulemalla liika vakavaksi ei näe 
asioitten oikeita suhteita. Ja jos kykenisitte nauramaan hiukan enemmän 
itsellenne ja kaikille teorioillenne samoin kuin minun teorioilleni, silloin 
olisi kaikki hyvin. 

Kysymys: Jos Tähden Järjestö toimii siltana, joka välittää opetuksenne maa- 
ilmalle, eikö silloin muutkin järjestöt, seurat, seremoniat jopa kirkotkin voi toimia 
siltoina opetuksillenne, saattaen ihmiset kosketukseen teidän ja edustamanne totuuden 
kanssa ? 

Krishnaji: Eräs ystävistäni sanoi eräänä päivänä: ,Teillä on vai- 
keuksia seremonioihin nähden”. Asian laita on kuitenkin niin, ettei minulla 
ole vaikeuksia niihin nähden. Olisi luonnotonta tehdä seremonioista peri- 
aate, josta riidellä. Minun näkökannaltani katsottuna on se yhtä vähäpä- 
töinen asia kuin jos päivä on pilvinen tai kirkas. Pyydän teitä siis poista- 
maan mielestänne käsityksen, että minä tahtoisin hyökätä seremoniojen 
kimppuun tai että minulla on vaikeuksia niiden suhteen. Ihmisen ei tule 
tehdä seremonioista periaatetta, joka olisi välttämätön ymmärtääkseen to- 
tuuden ja siis myös elämän. Mitä taas tulee järjestöihin tahtoisin sanoa 
seuraavaa: En usko että kenellekään on välttämätöntä kuulua mihinkään 
järjestöön, ei edes Tähden Järjestöön. Järjestöt aina rajoittavat totuuden 
ja se vaara on aina tarjolla, että sen sijaan että ne johtaisivat ihmiset 
sillan yli kohti totuutta, ne ehkäisevät ihmisiä saavuttamasta. Tästä 
syystä olen aina jonkun verran varovainen järjestöihin nähden. Tuoli on 
olemassa sitä varten, että sillä istuttaisiin, mutta jos te annatte tuolin 
istua teidän päällänne, silloin on se luonnotonta. Samoin järjestöihin näh- 
den. Jos Tähden Järjestö on silta, niinkuin toivon sen olevan, joka välittää 
aatteitani ja joita teidän tulee tarkasti tutkia — silloin te olette todellisuu- 
dessa tuo silta, sillä teistä järjestö on kokoonpantu. Te olette sillan pe- 
rusta. Ellei perusta ole luja, luhistuu silta. Ellette säilytä sen tarkoi- 
tuksen lujuutta ja puhtautta, joka on maailman saattaminen kohti ääre- 
töntä, ehdotonta totuutta, silloin järjestö on tarpeeton, jopa vaarallinen- 
kin. Älkää suinkaan uskoko, että vaikka minä satun olemaan tämän jär- 
— jestön johtaja, että silti tahtoisin säilyttää tämän järjestön millä hinnalla 
tahansa. Tämä ei ole tarkoitukseni, sillä niinkuin olen yhä uudelleen ja 
uudelleen selittänyt, eivät järjestöt sinänsä ole tärkeimmät. Monet ihmi- 
set eivät hyväksy järjestöjä — he eivät tahdo tehdä valoja, omaksua us- 
koja tai hyväksyä ehtoja. Ja tämä Tähden Järjestö on olemassa ainoas- 
taan levittääkseen aatteita, mutta ei ollakseen totuuden tabernaakkeli. 

Tässä on huomattava ero. Tämä järjestö ei saa väittää, että se on erikoi- 
nen tie kohti totuutta, että sen yllä lepää erikoinen siunaus. Ei minkään 
seuran, ei minkään uskonnollisen järjestön tulisi koskaan väittää, että se on 
erikoisesti siunattu tai että se on erikoisen sopiva tie totuuteen. Tämä 
olisi elämän rajoittamista ja siis myös totuuden pettämistä. Missä ikinä 
haetaan, kaivataan, missä on pyrkimys löytää totuus, siellä totuus on ole- 
massa — mutta ei minkäänlaatuisessa järjestössä, miten pyhitetty se sitten 
lieneekään. 

, FPivätkö muut järjestöt voi auttaa ihmisiä tulemaan kosketukseen 
teidän ja edustamanne totuuden kanssa?” — Tämä ei riipu järjestöistä 
vaan teistä itsestänne. Ystävät, te olette järjestöjen kokoonpanijat, te 
voitte joko tehdä ne suuriksi, laajoiksi, käsittäen kaiken, hylkäämättä mi- 
tään, tai te voitte tehdä ne ahtaiksi, rajoitetuiksi, oikeaoppisuuden tyys- 
sijoiksi, ahdasmielisten ihmisten yhtymiksi. Tämä ei riipu minusta vaan 
teistä. 


Voivatko muut järjestöt auttaa, sitä en tiedä. $Se ei kuulu minulle. 
Jos sanoisin, että toiset järjestöt auttavat ja toiset ei, ja niin edespäin, 
silloin kysyisitte minulta, minkätähden toiset järjestöt auttavat ja toiset 
eivät. Järjestöt eivät paljasta totuutta, vaan yksilöt, jotka ymmärtävät, voi- 
vat auttaa, ainoastaan yksilö, joka on löytänyt totuuden, tekee pysyväistä 
luomistyötä. Totuus ei ole riippuvainen minkäänlaatuisista järjestöistä, 
kuinka vanhat tai kuinka uudet ne lienevätkään. Ja koska jokainen jär- 
jestö väittää olevansa jotain erikoista ja omaavansa erikoisen tiensä to- 
tuuteen, niin ne kaikki pettävät ja rajoittavat totuuden. Ajatelkaa tarkasti 
ja te tulette ymmärtämään, hyljätkää kiivaasti, ajattelematta, ja te ette 
tule ymmärtämään. On vähän hyötyä tulla sanomaan minulle: ,,Meille on 
sanottu sitä tai tätä”. Minulla ei ole siihen mitään sanomista. Minun teh- 
tävänäni on sielun ja sydämen puhdistaminen ja lujittaminen, eivätkä 
minkäänlaatuiset järjestöt kuulu minulle. Jos mieli ja sydän eivät ole 
puhtaita, kuka voi puhua niiden puhtaudesta ja niiden voimasta, paitsi te 
itse? Mikä järjestö voi auttaa niitä puhdistamaan paitsi te itse? Koska 
olette riippuvaiset voimienne, puhdistuksenne ja kestävyytenne suhteen 
järjestöistä, uskonnollisesta moraalista, ulkonaisesta auktoriteetista, niin 
nämä järjestöt vangitsevat ja väärentävät näkemystänne. 

Kysymys: Koska Krishnamurti ei hyväksy sovitteluja, eikö meidän silloin tu- 
lisi hyljätä muut seurat paitsi Tähden Järjestö ? 

Krishnaji: En tule neuvomaan teitä siihen nähden, mitä teidän 
tulee hyljätä ja mitä ei. Minulle ei sellaista seikkaa kuin sovittelu, ole ole- 
massa, sillä minulla ei ole mitään, minkä kanssa sovitella. Minä en voi 
sovitella asioiden kanssa, jotka ovat minulle tarpeettomia. Ihminen, joka 
on saavuttanut toisen rannan, ei voi sovitella sen rannan kanssa, jonka hän 
on jättänyt jälkeensä. Hän on lopettanut suhteensa-siihen. Sovittelua 
on olemassa, täytyy olla olemassa sellaiselle ihmiselle, joka ei vielä ole 
oppinut irtautumaan, joka vielä tutkii, joka koko ajan vain katselee toista 
rantaa, mutta jolla ei ole rohkeutta, päättäväisyyttä, eikä halua irtautua. 

Jos te hylkäätte jonkun seuran vain sentähden, että joku toinen ke- 
hoittaa teitä sitä tekemään, silloin sijoitatte itsenne taas uuteen häkkiin. 
Nykyajan hengen mukaista ei ole liittyä seuroihin, tehdä valoja, tai hy- 
väksyä tarkoitusperiä. Olen puhunut monien ihmisten kanssa Amerikassa, 

Intiassa ja Euroopassa ja he kysyvät minulta: Päytyykö minun liittyä jär- 
jestöönne? Minä vastaan heille: Ei suinkaan. Jos puhelette kenenkä 
tahansa nuoren ihmisen kanssa, jolla on innostusta, niin tulette huomaa- 
maan, ettei hän ikinä tahdo liittyä mihinkään. Useimmat ihmiset liittyvät 
järjestöihin halusta löytää pelastuksen, toivosta löytää varmuuden, tai toi- 
vosta löytää mukavuutta. Mutta ei kukaan ulkopuolinen voi pelastaa teitä 
— , pelastaa” on omituinen sana, mutta käyttäkäämme sitä hetkeksi. Sinä 
hetkenä, jolloin olette oma oppaanne, oma auktoriteettinne ja oma luo- 
janne, kaikki on hyvin. On paljon yksinkertaisempaa luottaa omaan it- 
seensä kuin jättää sielunsa vaihtuvan hetken varaan. 

Kysymys: Olkaa hyvä ja sanokaa meille, millä tavalla voimme estää työtänne. 

Krishnaji: Vihdoinkin rehellinen kysymys! Minä pelkään, että 
te teette sen sangen tyydyttävästi ymmärtämyksenne puutteessa siitä, 
mitä minä teille puhun. Ystävät, te ette tee minun työtäni. Te teette 
omaa työtänne eikä minun. Te voitte joko estää tai edistää omaa työ- 
tänne. Minun työni on auttaa teitä herättämään itsessänne halu kirkastua 
ja vapautua, miten te tämän suoritatte, on vähemmästä merkityksestä. 
Te tulette kerran saavuttamaan, mutta kuinka te tulette paraiten sitä estä- 
mään, se riippuu kustakin teistä. Useimmat ihmiset luulevat, että he aut- 
tavat. Pelkään kuitenkin, että ensimmäinen asia, mikä heidän tulisi ym- 
märtää, on, etteivät he sitä tee. Sillä jos kerran ensin tunnustatte, että 
ette auta, silloin valmistatte maaperää perkaamalla pois väärinkäsitysten 
rikkaruohot, päästäen siten valon paistamaan. 

Mutta jos te sanotte: ,,Minä ymmärrän kaikki, se on niin kovin yksin- 
kertaista”, silloin olette esteeksi, ettekä suinkaan auta. Mutta useimmat 
teistä sanovat koko ajan: ,,Kyllä ymmärrän teitä täydellisesti!” 


Krishnaji: Jätän tämän itsenne ratkaistavaksi. Järjestöt, yhty- 
mät ja seurat olette itse. Ellette ymmärrä, ette myöskään voi auttaa, ja 
ellette te voi auttaa, silloin eivät myöskään järjestöt, yhtymät tai seurat 
liioin voi auttaa. Tämä on ikuinen kiertokulku. Ratkaiskaa ensin omat 
ongelmanne, saavuttakaa oma ymmärtäminen ja jos sen teette, silloin eivät 
järjestöt, yhtymät, lahkot ja seurat ole teille suurestakaan merkityksestä. 

Kysymys: Osoitettuanne meille päämäärän ja painostaen välttämättömyyttä 
hävittämiseen, voisitteko tehdä hiukan selvemmäksi, millä tavalla voimme paraiten 
saavuttaa päämäärän? On paljon painostettu työn hävittävän puolen merkitystä. 
Minkätähden on niin ylimalkaisesti puhuttu työn luovasta puolesta? 

Krishnaji: ,Välttämättömyyttä hävittämiseen” — en käsitä 
minkä hävittämiseen!... , Osoitettuanne meille päämäärän...” — En 
ole osoittanut teille päämäärää. Minä tahdon herättää teissä halun nähdä 
päämäärän, ja te tulette sen näkemään. Jos minä osoittaisin teille pää- 
määrän, ehdottoman, lopullisen totuuden, niin ei se olisi totuus teille. Ja 
jos minä määrittelen teille tien totuuteen, niin ei se ole tie teitä varten. 
Olisi helppo määritellä tie, säätää määrättyjä eetillisiä ja siveellisiä lakeja, 
jotka sitoisivat teitä, mutta tämä ei ole minun tehtäväni... ,Voisitteko 
tehdä hiukan selvemmäksi, millä tavalla voimme paraiten saavuttaa pää- 
määrän?” — Mutta sitähän minä juuri olen koettanut tehdä! Sitä juuri 
minä olen koettanut selittää. Mutta teidän itsenne täytyy ymmärtää, täy- 
tyy luoda tämä päämäärä, tämä tie, enkä minä. Te tahtoisitte että sa- 

noisin: ,,Nouse aamulla siihen tai siihen aikaan, mietiskelkää niin tai niin 
kauan. Älkää syökö tuota, vaan syökää tätä. Ajatelkaa näin vaan ei 
noin.” Te tahtoisitte, että määrittelisin ja rajoittaisin elämäänne ja ym- 
* märtämystänne. Jos niin tekisin luulisitte, että se olisi tien näyttämistä. 
Elämä itse osoittaa tien sille, joka on halukas ymmärtämään totuuden. 

Koska ensin eristäydytte, pakenette itse elämää, tahdotte, että minä 
näyttäisin teille päämäärän ja tavan saavuttaa sen. Olen seurannut ih- 
misiä, jotka viettävät hyvin säännöllistä elämää, jotka nousevat määrät- 
tyyn aikaan, jotka syövät tavalla, jota on suositeltu niin sanotuille henki- 
sille ihmisille — mitä tämä sitten lieneekin — jotka eivät ajattele asioita, 
joita heitä on kielletty ajattelemasta. Olen läheltä seurannut näitä ihmi- 
siä, mutta heiltä puuttuu kokonaan elämän tuoreus. Rajoittumalla ja seu- 
raamalla ahtaita harjoitusjärjestelmiä, ei saavuta mitään. Totuus on pal- 
jon korkeammalla kuin nämä harjoitusjärjestelmät, menetelmät ja tavat. 
Totuus ei ole missään tekemisessä sen kanssa, mitä te syötte, millä tavalla 
te mietiskelette, tai mitä tapaa noudattaen te pääsette sen ymmärtämi- 
seen. Se sanoo: ,,Minä olen, ja jos te minua rakastatte, taistelkaa elämän 
kanssa, taistelkaa päivän joka hetken kanssa, ja koettakaa ymmärtää, 
mutta älkää rajoittako itse ymmärtämystänne.” | 

,On paljon painostettu työn hävittävän puolen merkitystä. Minkä- 
tähden taas on niin ylimalkaisesti puhuttu työn luovasta puolesta?” — Te 
ette voi luoda mitään hävittämättä ensin kaikki monimutkaisuudet, jotka 
ympäröivät elämää, tekemättä elämää ensin yksinkertaiseksi. Te ette voi 
rakentaa paikalle, joka jo on täyteen rakennettu. Jos tahdotte ryhtyä ra- 
kentamaan, täytyy teillä olla vapaa paikka voidaksenne laskea perustuksen 
syvälle. Se ei ole hävittämistä. Te kiinnitätte koko ajan huomionne vain 
negatiiviseen puoleen, koska se on mukavampi, mutta unohdatte positii- 
visen puolen, joka samalla on luova puoli. Jos kuuntelette tarkasti, huo- 
maatte, ettei ole olemassa hävittämistä eikä luomista. Jos avaatte elämän 
oven, ettekä koeta sulkea sitä, silloin elämä rakentaa siellä, missä se on 
tarpeen. Mutta koska te tahdotte sulkea, teljetä oven, sentähden teille on 
olemassa kieltäytymistä, joka on sama kuin hävitys ja joka on ajan huk- 
kaa, sentähden teille on olemassa uhrautumista, koska teidän on oiottava 
vinoon väännetyt asiat. | 

Kysymys: Onko oikein pitää henkisiä liikkeitä ylimalkaan samanlaisina kuin 
Krishnajin liikettä? Eivätkö ne ole jotain aivan toista? 


Krishnaji: Ensiksikin, ei minulla ole minkäänlaista liikettä. Minä 
kieltäydyn tulemasta siksi syyksi, minkä avulla te voitte pelastaa sielunne. 
Useimmat ihmiset tahtovat syitä, minkä avulla he voivat kaunistaa omia 
halujaan tai edistää omaa kaipaustaan. He tahtovat mieluimmin kehittyä 
toisen välityksellä kuin omalla voimallaan. Viimeinen seikka maailmssa, 
jonka minä haluaisin, on liikkeen aloittaminen. Tämän tähden ei ole syytä ' 
kysyä, jos ,,määrätyt henkiset liikkeet ovat sama kuin Krishnajin liike.” 
Minä en tahdo — ja minä vilpittömästi toivon, että sisimmässä sydämes- 
sänne uskotte minua — minä todella en tahdo luoda teitä varten uutta 
häkkiä. Se mikä tapahtuu useimmissa järjestöissä, useimmissa uskonnol- 
lisissa liikkeissä, useimmissa seuroissa, on, että he pyytävät teitä jättä- 
mään omat pienet häkkinne, tullaksenne heidän pieneen häkkiinsä. Mah- 
dollisesti se voi olla jonkun verran suurempi, mutta se on häkki joka ta- 

pauksessa. Mitä minä taas haluaisin tehdä ja jota minä aion tehdä, on 
kaikkien häkkien poistaminen. Tahdon vain herättää teissä tuon palavan 
halun vapautumiseen, niin että ette loisi uusia häkkejä itsellenne joko aat- 
teiden tai henkilöitten suhteen. Sinä hetkenä, jolloin te luulette minun 
aikovan aloittaa uutta liikettä, joka olisi muitten vastakohtana, silloin 
olette väärentäneet koko sen käsityksen, mikä minulla on elämästä. 


Fräs sanomalehtimies Parisissa kysyi minulta olenko teosofi, olenko 
hindulainen, olenko sitä tai tätä, ja täytyykö jokaisen tulla teosofiksi, hin- 
dulaiseksi ja Tähden jäseneksi ymmärtääkseen paremmin sitä, josta minä 
puhun. Minä vastasin: Teidän ei suinkaan tarvitse tulla teosofiksi tai 
Tähden jäseneksi. Ja minä vielä lisäsin ja sanoin, etten minä ole teosofi 
enkä ei-teosofi. Loppujen lopuksi nämä ovat kaikki nimityksiä, ja on kui- 
tenkin olemassa niin paljon suurempia asioita kun nimikilvet. Ei ole pie- 
nimmästäkään hyödystä hakea turvaa nimikilvistä tai hakea lohdutusta 
liikkeistä. Mitä taas tulee kysymykseen: , Eikö se ole jotain aivan toista?” 
— jos te ajattelette, että se on jotain aivan toista, silloinhan sen täytyy 
niin olla. 

Kun ensimmäinen kubistinen taulu asetettiin näytteille Parisissa, nousi 
myrsky sitä vastaan, mutta pian rupesivat ihmiset pitämään siitä. Kai- 
killa oli mielipiteensä siitä, ja nyt on kubismi tullut hyvin muotiin. «Jos oli- 
sitte kysyneet kubisti maalaajalta: Oletteko aloittaneet kubismin vasta- 
kohdaksi vanhalle maalaustavalle? — silloin hän olisi vastannut: Ei, tämä 
on jotain aivan toista kuin mihin mielenne ja sydämenne on tähän asti tot- 
tunut. Sama tapahtuu tänäkin päivänä. Maailmassa on paljon ihmisiä, 
jotka ovat hyvin kriitillisiä tällä hetkellä, sanoen, että olen tullut hävittä- 
mään tätä tai tuota, ja ettei mitään luovaa ole olemassa. Kaikki, mikä on 
uutta — vaikkei maailmassa ole mitään uutta — ymmärretään pakostakin 
väärin alussa. Mutta on myöskin olemassa niitä, jotka avaavat mielensä 
järkeilylle ja rupeavat ottelemaan uuden kanssa, ja järkeilemällä ja taiste- 
lemalla näin, he avaavat sydämensä tulevalle onnelle. 

Kysymys: Yleinen käsitys maailmanopettajasta luo ennen kaikkea kuvan sää- 


listä. Monien ihmisten mielestä puuttuu teidän opetuksistanne tämä ominaisuus. Tah- 
toisitteko määritellä käsityksenne säälistä. 


Krishnaji: Kirurgi, joka näkee, että määrätty tauti kuluttaa ihmistä, 
sanoo: Jotta hän parantuisi, täytyy minun suorittaa leikkaus. Toi- 
nen lääkäri, pienempine kokemuksineen, tulee ja alkaa syöttää häntä ja 
tuudittaa häntä uneen. Kumman näistä sanoisitte olevan säälivämmän? 
Te haluatte lohdutusta, sitä lohdutusta, joka johtuu rappeutumisesta ja 
jonka te luulette olevan sääliä, osanottoa ja todellista rakkautta. Tämän 
lohdutuksen varjoa te kaipaatte, mutta jos minä sen teille antaisin, ei se 
olisi todellisen opettajan työtä, yksilön, joka on saavuttanut päämäärän. 
Jos minä sitä vastoin osoitan teille teidän omat heikkoutenne, jotka ovat 
syynä moniin tauteihin, ja näytän teille, millä tavalla teidän tulisi parantaa 
tauti, silloin te sanoisitte: Se ei ole sääliä. Jos teillä on kovia tuskia, niin 
menette lääkärin luo saadaksenne huojennusta. Jos lääkäri on viisas, ei 
hän kehoita teitä esim. syömään samalla tavalla kuin ennen, eikä liioin 
nauttimaan elämän haihtuvista iloista, vaan hän kehoittaa teitä jättämään 
nautinnot ja haihtuvat ilot ja vetäytymään hiljaisuuteen kootaksenne voi- 
mia. Mutta sellaista lääkäriä ette halua, sillä hän puhuu totuuden ja häntä 

on vaikeampi seurata ja ymmärtää. Sitävastoin te käännytte toisen puo- 
leen, joka hemmottelee turhamaisuuttanne ja antaa teille runsaasti haih- 
tuvaa lohdutusta, todellisen säälin tohtori. Miten vähän te ymmärrätte- 
kään säälistä! Kun äiti näkee lapsensa kaatuvan, vaikkakin hän antaa 
sille joskus tilapäistä apua, on hänen toivomuksensa kuitenkin, että lapsi 
kasvaisi voimakkaaksi, ja siitä syystä ei hän estä sitä kaatumasta. Ettekö 
kutsuisi sitä sääliksi, myötätunnoksi tai rakkaudeksi? Kuka on jalompi 
tai suurempi — sekö joka tahtoo herättää jokaisessa piilevän voiman, jotta 
hän itse voisi nousta vuorenhuipulle, vai se, joka jättää hänet heikoksi ja 
koettaa vetää hänet ylös vuorenrinnettä? 

Oli kerran rampa. Hän parantui, mutta muutama päivä myöhemmin 
hänet vietiin vankilaan sivettömyyden takia. Mikä on parempi — paran- 
taa himot, jotka aikaansaavat haavat, vai parantaa tilapäiset haavat, 
jotka johdattvat vaan suurempiin suruihin ja kipeämpään tuskaan? 

Kaikki te tahdotte lohdutusta ja toivoa ja taivaan autuuksia pidettä- 
väksi silmienne edessä, ja sitä te kutsuisitte ,,sääliksi”. Te tahdotte, että 
teitä johdetaan toisesta toivosta toiseen, toisesta kaipauksesta toiseen, toi- 
sesta halusta toiseen, toisesta tyydytyksestä toiseen. Ihmiselle, joka an- 
taisi teille tätä, hänelle te ojentaisitte säälin laakereita, mutta sille joka 
ei anna toivoa, vaan antaa teille todellisen elämän ymmärtämisen, jotta itse 
kykenette parantamaan kaikki vammat, taudit, surut ja tuskat, hänelle 
te sanotte: Tuolla ihmisellä ei ole sydäntä, tai sitten on hänen sydämensä 
kuiva ja tyhjä. 

Ellette ymmärrä todellisen säälin merkitystä, silloin luotte lohdutuk- 
sen varjon, niinkuin niin monet ovat tehneet, pettäen siten totuuden. El- 
lette ymmärrä sääliä sen täydessä merkityksessä, silloin tulette rakenta- 
maan monta kaunistettua ja koristettua häkkiä. Ellette ymmärrä tämän 
laatuista myötätuntoa, tulette rakentamaan temppeleitä, jotka ovat toisten 
haihtuvan lohdutuksen jäykkiä kuvia täynnä, ja tämä taas on totuuden 
alentamista ja siis myös sen pettämistä. Ellette ymmärrä tätä rakkautta, 
tulette luomaan vuorenrinteelle suojapaikkoja, jotka riistävät ihmisiltä 
voiman ja jotka pitävät heitä pimeydessä. i 

(Suom. M. A.) 


Ainoaksi lohdutukseksenne jää se, minkä olette keränneet omista kokemuksistanne 
omasta tiedostanne ja mikä on pysyvää ja kestävää, eikä kukaan voi ottaa teiltä sitä 
luomustanne, minkä olette aikaansaaneet murheillanne ja kärsimyksillänne. Tästä syntyy 
halu elää jalosti ja kenpä muu voisi tuon halun antaa kuin te itse? Voiko muu kuin 


oma sydämenne vaatia teitä astumaan Rauhan, Onnen ja Vapautuksen tielle? 


Krishnamurti : Millä arvovallalla. 


Älkäämme väsykö! 


"*lämme maailman historian merkityksellisimpää aikaa. Keskellämme 
liikkuu monien ennustama ja monien odottama suuri opettaja. Niille, 
jotka tämän voivat todeta, on joulukin muuttanut merkitystään. He 

eivät enää katsele vain menneisyyteen, sillä suuremmat tapahtumat, 
kuin mistä mitkään aikakirjat tietävät kertoa, käyvät parhaillaan maail- 
massamme. | 

Tämän oivaltaminen saattaa meidät oivaltamaan nykyhetken mer- 
kityksen ja velvoituksen. Emme tahdo vaipua menneisyyden virittämiin 
vain viihdykettä antaviin tunnelmiin. Me pyrimme ponnistellen irroitta- 
maan itsestämme, omasta sisimmästämme, kaikki siihen kätkeytyvät 
jumal'voimat. Tähän luovaan toimintaan uusi opettaja meitä kehoittaa. 

Tässä merkissä käykin Tähden jäsenten joulunvietto. 

Ja näin ollen meidän joulumme on työtä opettajan ihanteitten 
toteuttamiseksi. Omalta kohdaltamme pohtiessamme tätä emme voi 
kiertää siitä johtuvaa tulosta: Parhainpana keinona ulospäisessa työs- 
sämme näemme hänen sanomansa levittämisen. 

Valveutunut ,,Tähden”' jäsen ei kaipaa sen seikan tehostamista, 
mikä merkitys Tähden äänenkannattajalla on. Jäsentemme toiminta 
tällä hetkellä kuitenkin määrää, voidaanko ylläpitää tässä maassa 
Tähti-lehteä. 

Tilausten hankkiminen on ennen kaikkea heidän huolenaan. Juuri 
nyt on se hetki, jolloin tähän tehtävään on kaikin voimin keski- 
tyttävä. 

Älkäämme väsykö; olkoon joulumme antoisa kootessamme anti- 
mia Tähden alttarille. 


Tähden Järjestön vuosimaksun v:lta 1928 ovat Jasenlehdessä N:o 2 
mainittujen lisäksi suorittaneet: Taneli Riihelä, E. E Happonen, A. Vesenterä, Helmi Viher- 
salo, E. Samsten, Olga Silander, Elina Eteläperä, Siiri Kyander, B. Hilden, Selma Eriksson, 
Olga Salo (130: —), Pekka Sikiö (75: —), Hanna Malmivaara, Hilda Vahlsiröm, Hilja Ahola 
(85: —), Mimmi Toivonen, Liisi Santasalo, Armas Rankka, John Sonch (50: —), Eino Vuori- 
nen, Selma Harju, Lyyt Hyvärinen, Varma Louhimo, Toivo Louhimio, Rosa Närvänen, Anni 
Honkanen, Rosa Ähman, Alma Salonen, Fanni Pyhtilä, Veera Rous (35:—), Sofia Sohkanen, 
J. K. Ranta, Miina Karhu, Emmi Leimu. 


Niille jäsenille, jotka lupauksensa mukaan tahtovat työskennellä Hänen 
ihanteittensa puolesta levittäin Tähden sanomaa omassa ympäristössään, 
tarjotaan Krishnamurtin kirjasia. , Viisauden allas' ja , Millä arvovallalla'' 
a 10:— alennettuun hintaan: 

Tilattaissa kiinteään tiliin 5 kpl. myönnetään 30 % alennus. 

10 kpl:sta myönnetään 40 % alennus. 


Tilaukset tehtävä osoitteella: Neiti Lydia Pystynen, Hyvinkää. 


Jäsenet! Tehkää ilmoitus osotteenne muutoksista jäsenkirjurille: Otto Salmi 
Helsinki, Lapinlahdenk. 25, C, 35. 


A. Nummelin'in Kirjapaino Helsinki 1928. 


